Музейшчыкі, якія трапілі ў арбіту конкурсу, пачынаюць думаць не толькі нацыянальнымі, але і больш шырокімі катэгорыямі. На асамблею прыязджаюць і журналісты. Для іх гэта магчымасць сабраць шмат каштоўнага матэрыяла. У кулуарах адбываюцца дыскусіі, спрэчкі, робяцца заклады. На працягу чатырох дзён падчас публічных прэзентацый праектаў-намінантаў удзельнікі і госці спрабуюць самі вызначыць пераможцаў. А па выніках работы асамблеі яны прысуджаюць прыз сімпатый гледачоў.